Nerea Azurmendi

Nerea Azurmendi Zabaleta (Olaberria, Legazpi, Gipuzkoa, 1961) euskal kazetaria da.

Kazetaria 
1982an hasi zen Deia egunkarian. Kazetari moduan hainbat erakundetan lan egin du prentsa-bulegoko arduradun gisa, besteak beste hauetan: Donostiako Udalean, Euskadiko Ekonomia eta Gizarte Kontseiluan eta Euskaltzaindian.

1999ko azaroan, Grupo Correok argitaratutako Zabalik asteroko euskarazko egunkariaren lehen zuzendari izendatu zuten. Geroago Diario Vasco egunkarian erredaktorea izan da hainbat urtez.

Literatur munduan saio zenbait egin ditu.<ref name=":0">{{Erreferentzia|abizena=Argia|urtea=1989-02-28|izenburua=Nerea Azurmendi: 'Ez dago benetako borondaterik euskarazko egunkaria atera dadin|url=https://www.argia.eus/argia-astekaria/1234/nerea-azurmendi-ez-dago-benetako-borondaterik-euskarazko-egunkaria-atera-dadin|aldizkaria=Argia|sartze-data=2021-11-14}}</ref>Martin Ugalde, historia egin zuen kazetaria hitzaldia eman zuen Andoainen Martin Ugalderen mendeurrenenean.

 Egunkaria Sortzen taldeko kidea 
1990ean Euskaldunon Egunkaria sortu ahal izateko, lehenago 1980ko hamarkadaren amaieran eta 1990ekoaren hasieran lan eskerga egin behar izan zuen Egunkaria Sortzen taldeak. Talde horretako kidea izan zen Nerea Azurmendi kazetaria, beste hainbat pertsona ezagunekin batera: Joan Mari Torrealdai, Josemi Zumalabe, Iñaki Uria, Martin Ugalde, Imanol Murua Uria, eta Txema Auzmendi. Eta ezina egina bihurtu zuten 1990eko abenduaren 6an Euskaldunon Egunkariaren lehen alea argitaratu zenean.

 Ohiko solaskide Euskadi irratian 
Azurmendi ohiko solaskidea izaten da Euskadi Irratiko Faktoria irratsaioan.

 Euskaltzaina 
2021eko azaroan euskaltzain urgazle izendatu zuen Euskaltzaindiak.

 Idazlanak 

 Zubizarreta, Patxi.  (D.L. 2019). Donostia. Editorea: Nerea Azurmendi. Marrazkiak Asisko + Dom.  Elkar ISBN 978-84-9027-953-3Patricia Highsmith-en misoginia.  Jakin 45.  1987Emakume idazleak euskal literaturan.  Jakin 45.  1987Literatur Gazeta aldizkarian parte hartu zuen.

 Sariak 

 1990ean Argia aldizkariko Pello Zubiriaren, Nerea Azurmendiren, Martin Garitanoren eta Jose Felix Azurmendiren Betaurrekorik gabe'' sailari Rikardo Arregi Kazetaritza Sarien Sekzioa Saria eman zioten.

Erreferentziak

Ikus, gainera 
 Martin Ugalde

Kanpo estekak 

Gipuzkoako kazetariak
Legazpiarrak
Emakume kazetariak